
	Autors

	1.
	Noteikumu konsolidētā versija
7.1. pakalpojuma sniedzēja vārds, uzvārds, ja pakalpojuma sniedzējs ir fiziska persona, vai pakalpojuma sniedzēja firma, ja pakalpojuma sniedzējs ir juridiska persona, pievienojot apliecinājumu par paraksta tiesībām firmā;
	Iebildums
Aicinām precizēt Ministru kabineta noteikumu projekta "Grozījumi Ministru kabineta 2015.gada 8.decembra noteikumos Nr.693 "Kārtība, kādā skaistumkopšanas un tetovēšanas pakalpojumu sniedzēji paziņo par saimnieciskās darbības uzsākšanu" (turpmāk - projekts) normu. Veselības inspekcija kā iestāde jau šobrīd var iegūt informāciju par paraksttiesīgām personām no komercreģistra, pamatojoties uz Valsts pārvaldes iekārtas likuma 10.panta astoto daļu. Šādas informācijas pieprasīšana no personas ir nesamērīga un iestādei tā būtu jāiegūst pašai. 
Vēlamies norādīt, ka jēdziens "firma" ir lietojams saistībā ar komersantu, ne juridisku personu. Visiem komersantiem atbilstoši Komerclikuma 26.panta pirmajai daļai ir firma. Savukārt ne visām juridiskajām personām ir firma. Saistībā ar juridiskajām personām jālieto jēdziens "nosaukums". 
Piedāvātā redakcija
pakalpojuma sniedzēja vārds, uzvārds, ja pakalpojuma sniedzējs ir fiziska persona, vai pakalpojuma sniedzēja nosaukums, ja pakalpojuma sniedzējs ir juridiska persona;
	Megija Ķelle (TM)

	2.
	Noteikumu konsolidētā versija
 Pielikuma saturu skatīt dokumentā
	Priekšlikums
Aicinām izvērtēt un, ja nepieciešams, precizēt projekta 3.punktā ietvertā pielikuma "Skaistumkopšanas un tetovēšanas pakalpojuma sniedzēja paziņojums par saimnieciskās darbības uzsākšanu" 6.sadaļas iekavās norādīto informāciju.
Vēršam uzmanību, ka no likuma "Par reglamentētajām profesijām un profesionālās kvalifikācijas atzīšanu" 42.panta izriet, ka par īslaicīgu profesionālo pakalpojumu sniedzēju uzskatāma persona no Eiropas Savienības dalībvalsts vai Eiropas Brīvās tirdzniecības asociācijas dalībvalsts.
 
Piedāvātā redakcija
	Santa Egleniece (TM)

	3.
	Noteikumu konsolidētā versija
 Pielikuma saturu skatīt dokumentā
	Priekšlikums
Aicinām projekta 3.punktā ietvertā pielikuma "Skaistumkopšanas un tetovēšanas pakalpojuma sniedzēja paziņojums par saimnieciskās darbības uzsākšanu" 1.1.apakšsadaļā termina "firma" vietā lietot terminu "nosaukums".
 
Piedāvātā redakcija
	Santa Egleniece (TM)



